Segnalazion ai TRUC
WORKSHOP
E JO O CJANTI (e o sai parcè)
Workshop par cognossi e creâ gnovis musichis furlanis
Agriturismo ai Vecchi Ippocastani
Vie Mazzini 21 Uanis (fraz. di Dael)
Domenie ai 6 di Otubar 10.00 – 22.00
Docents
LINO STRAULINO
“Vile Vilans e Vilotis”
Lezion conciert sul repertori de tradizion
MARCO STOLFO
“La mê lenghe e sune il rock”
Friûl e Europe jenfri musichis e minorancis linguistichis
LEO VIRGILI
“La art dal miscliç”
Arangjament musicâl jenfri tradizion e inovazion
STEFANO MONTELLO
“Peraule scrite, peraule cjantade”
I tescj de musiche furlane jenfri poesie e cjançon
JAM SESSION FINÂL
Il workshop al è gratuit, baste notâsi jenfri il prin di otubar mandant une email a premifriul@ondefurlane.eu
A cheste sezion dal Premi a cjapin part côrs, grups folk, cjantants melodics, cjantautôrs e grups plui o mancul rock, ma cul passâ dai agns a son propit chestis ultimis dôs “categoriis” chês che a monopolizin il concors, che tra lis altris par cualchi an al varà ancje une sezion pe musiche sperimentâl e di ricercje.
Il Premi al devente daurman une antene su ce che si môf ator, inte produzion musicâl par furlan, e un sburt pe nassite o pal disvilup di une schirie di progjets, cemût che si viôt a clâr, par esempli, inte edizion dal 1987. In chê volte il concors di Onde Furlane al regjistre pe prime volte la partecipazion di un grup punk rock, i Aneurisma, e di une cjançon rap (Cjargne Hip Hop) e al viôt tra i siei protagoniscj une band de Basse che si clame Mitili Folk – che a deventaran FLK – e un cjantautôr cjargnel, che al veve za fat un disc tal 1983, Lino Straulino. Tant a dî: doi dai protagoniscj plui innomenâts di chê che di passe vincj agns e ven clamade “gnove musiche furlane”.
Tai prins agns Novante, intant che a cressin il numar e la varietât des propuestis di grups e di soliscj che a doprin la lenghe furlane par fâ musiche, la sezion Cjançons dal Premi Friûl si conferme un bon rilevadôr di dute cheste vivarositât. Ancjemò i Mitili e Lino Straulino, ma no dome lôr: a rivin i Società di Macinazione e i Fluidodinamika, lis soluzions techno eletronichis di X4U, i Arbe Garbe e i Bakan, Pit Ryan and the Mad Men Blues e Luigi Maieron, il trio Stefano Andreutti – Guido Carrara – Giulio Venier e Madrac e lis primis rimis de DLH Posse.
In chest contest si palese la necessitât di stramudâ la formule origjinarie dal concors. Il Premi si specialize in maniere esclusive te musiche e nol promôf plui lis cjançons singulis ma al favorìs e al sburte i progjets plui struturâts, stant che al previôt une finâl dal vîf e al met in pali la realizazion di un cd. Al è cussì che e nas la etichete Musiche Furlane Fuarte cun chê di sapontâ ducj i progjets «che a sburtin, che a sperimentin, che a disfin e che a tornin a fâ la musiche e la lenghe furlane».
I ultins dîs agns a son stâts chei de proliferazion di discs e progjets, dispès in stât di fâsi preseâ ancje fûr dal Friûl. E a son stâts ancje chei de incressite des “relazions internazionâls” dal Premi Friûl, che za a tacâ des sôs primis edizions al veve vude la partecipazion di furlans pal mont e di musiciscj di altris minorancis e nazionalitâts: tal 2002 al è nassût il Liet International, il festival european des cjançons tes lenghis minoritariis che doi agns indaûr al è stât organizât cun sucès in Friûl, e in cheste suaze dal 2009 al esist Suns, rassegne e concors che al costituìs la semifinâl dal stes Liet pe zone alpine e mediteranie.
Tal 2013 e rive la trentesime edizion dal Premi Friûl, che daûr de sô storie al mude ancjemò: cun plui apontaments dal vîf, a torzeon par dute la Patrie, e simpri cun chê di sburtâ l’ûs de lenghe furlane e di chês altris lenghis minorizadis dal Friûl in maniere creative e origjinâl inte produzion musicâl conteporanie.
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2002
2003
2004
2005
2006
2007
2008
2009
2010
2011
2012
2013
fur_Latn ita_Latn fur_Latn fur_Latn ita_Latn fur_Latn fur_Latn ltg_Latn fur_Latn fur_Latn fur_Latn vec_Latn fur_Latn fur_Latn fur_Latn fur_Latn fur_Latn lmo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn unk unk unk unk unk unk unk unk unk unk unk unk unk unk unk unk unk unk unk unk unk unk unk unk unk unk unk unk unk unk unk